Jonna Sundling

Jonna Patricia Marie Sundling (født 1994) er en svensk langrennsløper som representerer Piteå Elit SK. Hun har gull, sølv og bronse fra OL og er sju ganger verdensmester i langrenn.

 Karriere 
Sundling gikk tredjeetappen for det svenske stafettlaget som tok gull under junior-VM på ski i Liberec i 2013. Hun ble også individuell juniorverdensmester da hun vant sprinten under junior-VM på ski i Val di Fiemme i 2014. I det samme mesterskapet tok hun igjen gull med det svenske stafettlaget.

Under U23-VM på ski 2016 i Râșnov tok hun gull i sprint fri teknikk, foran Nadine Fähndrich fra Sveits og Sundlings lagvenninne Maja Dahlqvist.

Hun fikk sin første pallplass i verdenscupen på sprinten i Falun 16. mars 2018 og sin første verdenscupseier da hun vant sprinten på Lillehammer 30. november 2018. Hun ble nummer to i sprintverdenscupen sammenlagt sesongen 2019/20.

Hun deltok i ski-VM 2021 i Oberstdorf, og vant der åpningsdistansen som var sprint i klassisk stil. Hun tok gull også i lagsprint, der hun gikk sammen med Maja Dahlqvist.

Hun representerte Sverige i vinter-OL 2022 i Beijing. Hun ble olympisk mester på sprint fristil der Maja Dahlqvist sikret svensk dobbeltseier. Hun gikk ankeretappen på Sveriges lag som tok bronse på 4 × 5 km stafett. Maja Dahlqvist, Ebba Andersson og Frida Karlsson gikk de øvrige etappene. På lagsprint klassisk ble det sølv sammen med Maja Dahlqvist. Sundling, som inntil da var mest kjent som sprinter, gjorde det bra også på 30 km fristil med fellesstart der hun ble nummer fire.

I VM 2023 i Planica forsvarte hun sin gullmedalje i sprint der det ble firedobbelt svensk.

I VM 2025 i Trondheim tok hun sitt tredje sprintgull i VM på rad. Hun tok bronse på 20 km skiatlon, hun gikk på Sveriges lag som ble verdensmester i lagsprint og hun gikk ankeretappen på Sveriges lag som tok gull på 4 × 7,5 km stafett.

 Referanser 

 Eksterne lenker 


Kategori:Svenske langrennsløpere
Kategori:Verdensmestere i langrenn
Kategori:Juniorverdensmestere i langrenn
Kategori:Olympiske mestere for Sverige
Kategori:Olympiske sølvmedaljevinnere for Sverige
Kategori:Olympiske bronsemedaljevinnere for Sverige
Kategori:Olympiske medaljevinnere i langrenn
Kategori:Deltakere under Vinter-OL for ungdom 2012
Kategori:Deltakere for Sverige under Ski-VM 2019
Kategori:U23-verdensmestere i langrenn
Kategori:Deltakere for Sverige under Ski-VM 2021
Kategori:Deltakere for Sverige under Vinter-OL 2022
Kategori:Langrennsløpere under Vinter-OL 2022
Kategori:Medaljevinnere under Vinter-OL 2022
Kategori:Deltakere for Sverige under Ski-VM 2023
Kategori:Deltakere for Sverige under Ski-VM 2025
Kategori:Deltakere for Sverige under Vinter-OL 2026
Kategori:Langrennsløpere under Vinter-OL 2026
Kategori:Medaljevinnere under Vinter-OL 2026